Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18093

b) a gurulóút középvonal nem esik egybe a futópálya középvonallal; gurulóút középvonal jelzéssel lássák el. Elhelyezés 5.2.8.4 Ajánlás — A gurulóút egyenes szakaszán a gurulóút középvonal jelzés a középvonal mentén helyezkedjen el. A gurulóút ívelt szakaszán a középvonal jelzés az egyenes szakasztól kezdődően a gurulóút ív külső szélétől állandó távolságra folytatódjon. Megjegyzés: Lásd a 3.9.6 pontot és 3-2. ábrát. 5.2.8.5 Ajánlás — A gurulóút és futópálya csatlakozásánál, ahol a gurulóút a futópálya elhagyására szolgál, a gurulóút középvonal jelzés az 5-6. valamint az 5-25. ábrák szerint ívvel csatlakozzon a futópálya középvonal jelzéshez. A gurulóút középvonal jelzés a futópálya középvonallal a csatlakozási ponttól a 3, vagy 4 kód-szám esetében legalább 60 méter és az 1 vagy 2 kód-szám esetében legalább 30 méter hosszan párhuzamosan haladjon. 5.2.8.6 Ajánlás — Ahol a futópályán az 5.2.8.3 pont alapján gurulóút középvonal jelzést alakítanak ki, a jelzés a kijelölt gurulóút középvonalán helyezkedjen el. 2007/70/II. szám Jellemzők 5.2.8.7 A gurulóút középvonal jelzés legalább 15 cm széles legyen és a futópálya várakozási, vagy közbenső várakozási hely jelzés keresztezésektől eltekintve az 5-6. ábrának megfelelően folyamatosan haladjon. 5.2.9 Futópálya megforduló sáv jelzés Alkalmazás 5.2.9.1 Ahol futópálya megforduló sávot létesítettek, a megforduló sáv jelzése folyamatos irányvezetést biztosítson a repülőgép számára a 180°-os forduló végrehajtásához és a futópálya középvonalához történő visszatéréshez. Elhelyezés 5.2.9.2 Ajánlás — A futópálya megforduló sáv jelzése a futópálya középvonaltól kezdődően a megforduló sávhoz ívelt legyen. Az ív sugara feleljen meg azon repülőgépek gurulási jellemzőinek és sebességeinek, amelyek kiszolgálására a megforduló sávot tervezték. A futópálya megforduló sáv jelzés és a futópálya középvonal csatlakozási szöge 30°-osnál nagyobb ne legyen. 5.2.9.3 Ajánlás — A futópálya megforduló sáv jelzése a futópálya középvonallal a csatlakozási ponttól a 3, vagy 4 kód-szám esetében legalább 60 méter és az 1, vagy 2 kód-szám esetében legalább 30 méter hosszan párhuzamosan haladjon. 5.2.9.4 Ajánlás — A futópálya megforduló sáv jelzése úgy vezesse a repülőgépet, hogy lehetővé tegye az egyenes gurulást addig a pontig, ahol a 180°-os fordulót megkezdi. A futópálya megforduló sáv jelzés egyenes szakasza párhuzamos legyen a futópálya megforduló sáv külső szélével. 5.2.9.5 Ajánlás — Az ívet úgy tervezzék meg, hogy a repülőgép a 180°-os fordulót 45°-nál nem nagyobb orrfutó kormányzási értékkel kezdhesse meg. 5.2.9.6 Ajánlás — A futópálya megforduló sáv jelzést úgy tervezzék meg, hogy amikor a repülőgép pilótakabinja a megforduló sáv jelzés felett halad, a repülőgép futóművének bármely kereke és a futópálya megforduló sáv külső széle között a biztonsági távolság a 3.3.6 pontban meghatározott értéknél kevesebb ne legyen. Megjegyzés: A repülőgép mozgás megkönnyítése érdekében vegyék figyelembe a nagyobb futómű és szegély közötti biztonsági távolság kialakításának lehetőségét az E és F kóddal rendelkező repülőgépek számára. Lásd 3.3.7 pont. 2007/70/II. szám 5-6. ábra:Gurulóút (és alapvető futópálya) jelzések A változat: Négy vonal és három térköz, egymástól 0.15 m távolságra. B változat: Két 0.3 m szélességű vonal egymástól 0.6 m térköz távolságra. Jellemzők 5.2.9.7 A futópálya megforduló sáv jelzés hosszirányban folyamatos és szélessége legalább 15 cm. legyen. 5.2.10 Futópálya várakozási hely jelzés Alkalmazás és elhelyezés 5.2.10.1 A futópálya várakozási helyet el kell látni futópálya várakozási hely jelzéssel. Megjegyzés: A futópálya várakozási helyek megjelölése vonatkozásában lásd az 5.4.2 pontot. 2007/70/II. szám Jellemzők 5.2.10.2 A gurulóút és a nem-műszeres, nem-precíziós megközelítésű, vagy felszállási futópálya csatlakozásánál, illetve kereszteződésénél a futópálya várakozási hely jelzést az 5-6. ábra (A) változata szerint kell kialakítani. 5.2.10.3 Ahol a gurulóút és az I. II. vagy III. kategóriás precíziós megközelítésű futópálya csatlakozásánál, illetve kereszteződésénél csak egy futópálya várakozási helyet jelöltek ki, a hely jelzést az 5-6. ábra (A) változata szerint alakítsák ki. Ahol egy ilyen csatlakozásnál két, vagy három futópálya várakozási hely van, a futópályához (leg)közelebb eső futópálya várakozási hely jelzését az (A) változat és a távolabb eső várakozási helyek jelzését a (B) változat szerint készítsék el. 5.2.10.4 A 3.12.3 pont alapján kijelölt futópálya várakozási helynél elhelyezett várakozási hely jelzést az 5-

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes